COMMON SERVICE CENTRE (CSC) IN KUM 15 NA LAWM,"1336/2024-2025 Aizawl the 26 th July, 2024 : Vawiin khan Mizoram Common Services Center (CSC) te chuan an din champha kum 15-na I&PR Auditorium, Aizawl ah lawmna an nei. Vawiin lawmna program hi hun hnihah then niin, Chawhma lam program-ah hian Village Level Entrepreneur (VLE) ti tha te pahnih Pu C Lalrindika, Kolasib District leh Pu Lalramdinmawia Hringngen, Aizawl District te chawimawina hun hman a ni. Chawhnu lam program ah MoU sign runpui CSC-te leh India Oil Corporation Ltd-a distributor ten State Guest House, Chaltlang ah an hmang leh a. He program ah hian IOC hnuai a LPG distributor te leh CSC ten inremna thuthlung an ziak a. He inremna thuthlungin a tum ber chu LPG distributor te awm lohna khuaah CSC ten mipui te awlsam zawk nan LPG gas an lo sem thei tawh dawn a. CSC pakhat in Distributor hnen atangin vawikhat lakah bur 7 zel a lak theih bakah New Gas Connection leh Booking te pawh a tih sak nghal thei dawn a ni. CSC te hi Ministry of Information and Communication Technology (MietY) hnuaiah kum 2009 atang khan mipui ten awlsam zawka sawrkar an dawr theih nan a din a ni a. CSC te hian service hrang hrang Sawrkar Service Tribal, Income, Residential Certificate, Aadhaar, Banking,Digipay, Mini ATM, Pancard, Mobile recharge, Insurance hrang hrang, PM Welfare scheme, Agriculture, Health, Education leh Skill, Legal, Grameen e-store, Tours & travels te leh a dang te mipui hnenah service an pe a, Mizoram ah tunah CSC 1126 awm mek niin nikum Financial Year chhungin CSC ten service hrang hrang atangin pawisa fai Rs. 69 Crore chuang an thawk chhuak a ni. Vawiin lawmna program-ah hian VLE hmun hrang hrang a mi te, State leh District a thawktu te leh CSC in a thawhpui TATA AIA, IFFCO Tokio, SBI General Insurance mi te tel in program hlimawm tak an hmang. Attachment Loading attachment...",Dated: 26 th Jul 24 4:59 PM,https://dipr.mizoram.gov.in/post/common-service-centre-csc-in-kum-15-na-lawm